**Резултати от съгласуването с директорите на РИОСВ – Велико Търново и БД „Дунавски район“**

Информация за приетите и неприети забележки от РИОСВ и БД, съгласно чл. 10, ал. 1 от *Наредбата за условията и реда за издаване на комплексни разрешителни* по проект на комплексно разрешително на оператор **„ВЕГМАНН АУТОМОТИВ БЪЛГАРИЯ“ ЕООД**, гр. Габрово за Инсталация за топене и леене на олово и производство на оловни полюси за акумулаторни батерии

м

|  |  |  |
| --- | --- | --- |
| **Становище от:** | **Изпратено за становище** | **Получено становище** |
| РИОСВ – Велико Търново | **24.10.2023 г.**  **Срок:** до седем дни от изпращането на писмото | 30.10.2023 г. |
| БД „Дунавски район“ | 15.11.2023 г. |
| Дирекция МООС, ИАОС | На 01.11.2023 г. по електронна поща |

|  |  |  |  |
| --- | --- | --- | --- |
| **Становище** | **Да/Не** | **Отдел** | **Обосновка** |
| **Условие № 10. Емисии в отпадъчните води** | | | |
| В проекта на КР не е заложено условие за мониторинг на битово-фекалните води и т.к. липсва информацията от ТО не става ясно защо такъв мониторинг липсва, при положение че в КР има Условие 10.3.1. Емисионни норми – индивидуални емисионни ограничения, което касае битово-фекалните води, но тази информация липсва. | **Да** | **Дирекция МООС**  **ИАОС** | Предложението е отразено. |
| Информирам Ви, че ТЗ № 1 е обособена в най-ниската точка на площадката, за която се издава КР и е събирателна за смесен поток битово-фекални отпадъчни води и дъждовни отпадъчни води (от покривите на сградите, обособен паркинг за товаро-разтоварителни дейности на тежкотоварни МПС и леки автомили). ТП № 1, сгеографски координати N 42°53′33.29″; E 25°19′50.75″, която е посочена в Условие 10.4.1.1. е ревизионна шахта, в която се събират дъждовните отпадъчни води само от покривите на сградата, изградена в най-високата част на терена и в която е разположено сега действащото производство и администрацията. В така позиционираната шахта не се събират атмосферните води от паркинга и прилежащите терени под горецитираната сграда (още повече, че при увеличаване на капацитета на производство, предстои изграждане на нова производствена сграда в по-ниската част на територията на площадката). Това предполага извършването на мониторинг на дъждовни отпадъчни води в така предложената точка на пробовземане да не е обзорно представително, тъй като няма да отразява пълната картина на формирания поток дъждовни отпадъчни води (ще липсва информация за гравитачно оттичане на води през паркинг бъдещата сграда и ниската част на площадката). Също така следва да се има предвид, установено и при проверката на място, че от санитарните възли, където се извършва задължително измиване на ръцете след всяко напускане на производственото помещение и използване на баните след приключване на работната смяна, ще се отвеждат в градски канализационен колектор на „В и К“ ООД, гр. Габрово без допълнително пречистване на площадката, отпадъчни води, които могат да бъдат замърсени със специфичния за производството показател олово (под формата на оловен прах по ръцете и работното облекло). В тази връзка, за извършване на мониторинг на смесен поток отпадъчни води, предлагам точка на заустване – ТЗ № 1 да бъде и точка на пробовземане по предложените в проекта на КР, показатели. | **Не** | **РИОСВ – Велико Търново** | Направеното предложение не се приема, тъй като смесеният поток битово-фекални отпадъчни води и дъждовни отпадъчни води зауства в градски канализационен колектор на гр. Габрово за пречистване в ГПСОВ съгласно сключен договор с „В и К“ ООД, гр. Габрово, предвид изискванията на *Методика за минималните изисквания към вида, мястото и съдържанието на условията в комплексните разрешителни по чл. 117 от ЗООС* „заустването на отпадъчни води, генерирани на територията на производствената площадка в градската канализационната система се извършва при спазване на условията в договора с дружеството, експлоатиращо канализационната система“.  При отвеждане на горепосочения смесен поток, операторът е задължен да спазва изискванията на условията в договора с „ВиК“ ООД, гр. Габрово. Също така при заустване на отпадъчните води не трябва да нарушава нормалната експлоатация на градската канализационна мрежа. В Условие 10.4.1.1. поставената точка за мониторинг е само за поток дъждовни отпадъчни води, преди смесване с битово-фекални отпадъчни води с цел избягване разреждане на потока дъждовни води и установяване на замърсители в тях от дейността на инсталацията. Предложената ТП от РИОСВ е за смесен поток, но в условията на КР са поставени изисквания за мониторинг единствено на дъждовните отпадъчни води формирани от територията на производствената площадка. |
| В Условие 10.4.2.6. и Условие 10.5.7. е допусната техническа грешка, като е записано Условие 6.13., а такова в проекта на КР няма. Във връзка с което РИОСВ – Велико Търново предлага Условие 6.13. да се замени с Условие 6.11. | **Да** | **РИОСВ – Велико Търново** | Предложението е отразено в проекта на КР. |
| В **Условие 10.4.2.7.** В случай, че резултатите от измерванията за период от една календарна година от датата на влизане в сила на настоящото разрешително докажат, че концентрацията на веществата в отпадъчните води е по–малко от границата на количествено определяне на метода за анализ на показателите по **Таблица 10.4.1.1.,** то мониторинг на тези показателите да не се извършва след тази една календарна година.  РИОСВ – Велико Търново посочва, че следва да се има предвид, че в момента на влизане в сила на КР, увеличението на производството, предвидено в 2 етапа няма да бъде реализирано, във връзка което предлагат да бъде направена следната промяна в **Условие 10.4.2.7.** В случай, че резултатите от измерванията за период от една календарна година от датата на влизане в сила на настоящото разрешително докажат, че концентрацията на веществата в отпадъчните води е по–малко от границата на количествено определяне на метода за анализ на показателите по **Таблица 10.4.1.1.,** то мониторинг на тези показателите да се извършва един път в календарна година. | **Да/Не** | **РИОСВ – Велико Търново** | Във връзка с направеното от РИОСВ – Велико Търново предложение условието ще бъде променено по следния начин:  **Условие 10.4.3.2.** След писмено потвърждение от страна на РИОСВ за изпълнение на Условие 3.4. и Условие 16.7 на притежателя на настоящото разрешително се разрешава да преустанови извършвания мониторинг по показателите в **Таблица 10.4.3.1.** към **Условие 10.4.3.1** в случай, че резултатите от измерванията за период от една календарна година докажат, че концентрацията на веществата в отпадъчните води е по–малко от границата на количествено определяне на метода за анализ и след писмено потвърждение от РИОСВ. |
| **Условие № 12. Шум** | | | |
| Условие 12.2.1. да се промени по следния начин“  **Условие 12.2.1.** Притежателят на настоящото разрешително да извършва не по-малко от един път в рамките на всяка календарна година собствени периодични измервания на:   * общата звукова мощност на площадката; * еквивалентните нива на шум в определени точки по границата на площадката; * еквивалентните нива на шум в мястото на въздействие.   Предложението е съобразено с издаденото на дружеството Решение по ОВОС № ВТ-3-3/2023 на директора на РИОСВ – Велико Търново. | **Да** | **РИОСВ – Велико Търново** | Условието е променено. |